ເກົາຫລີເໜືອ ບໍ່ຫົວຊາ ນຳການເຕືອນ ບໍ່ໃຫ້ສົ່ງ ລູກສອນໄຟ
​ປະ​ເທດ​ເພື່ອນ​ບ້ານ​ ຂອງ​ເກົາຫຼີ​ເໜືອ ​ແລະ​ປະ​ເທດ​ອື່ນໆ​ ໄດ້ພາກັນເຕືອນ​ກ່ຽວ​ກັບ​ການ​ຍິງທົດ​ລອງ​ລູກ​ສອນ​ໄຟຂອງພຽງຢາງ.
ເປັນທີ່ປາກົດວ່າ ເກົາຫຼີເໜືອໄດ້ດຳເນີນການຕໍ່ໄປ ກ່ຽວກັບການ ກະກຽມທີ່ຈະຍິງລູກສອນໄຟໄລຍະໄກ ທັງໆທີ່ນາໆຊາດໄດ້ກ່າວ ປະນາມ ສື່ມວນຊົນຂອງເກົາຫຼີໃຕ້ ໄດ້ອ້າງຄຳເວົ້າຂອງເຈົ້າໜ້າທີ່ລັດຖະ ບານທີ່ກ່າວວ່າ ເກົາຫຼີເໜືອ ພວມທຳການກະກຽມທ່ອນທີສອງ ແລະທ່ອນທີສາມ ຂອງລູກສອນໄຟ ທີ່ຖານຍິງຈະຫຼວດ Tong- chang-ri ພຽງຢາງກ່າວວ່າ ຕົນມີແຜນການທີ່ຈະຍິງຈະຫຼວດຊຶ່ງປະກອບດ້ວຍ 3 ທ່ອນໃນລະຫວ່າງ ວັນທີ 10 ຫາວັນທີ 22 ທັນວານີ້ ເກົາຫຼີເໜືອກ່າວວ່າ ການຍິງໃນຄັ້ງນີ້ ແມ່ນແນໃສ່ເພື່ອສົ່ງດາວທຽມຂຶ້ນສູ່ວົງໂຄຈອນ ບັນດາປະເທດເພື່ອນບ້ານຂອງເກົາຫຼີເໜືອ ແລະປະເທດອື່ນໆໃນໂລກໄດ້ເຕືອນກ່ຽວກັບການຍິງຈະຫຼວດດັ່ງກ່າວນີ້ ໂດຍເວົ້າວ່າ ທີ່ຈິງແລ້ວມັນເປັນ ການປິດບັງການທົດລອງລູກສອນໄຟ ທີ່ຖືກຫ້າມ ພາຍໃຕ້ການລົງໂທດ ຂອງອົງການສະຫະປະຊາຊາດ ເລຂາທິການໃຫຍ່ຂອງອົງການສະຫະປະຊາຊາດ ທ່ານ Ban Ki-moon ກ່າວໃນວັນອັງຄານມື້ນີ້ວ່າ ທ່ານມີຄວາມວິຕົກກັງວົນເປັນທີ່ສຸດ ກ່ຽວກັບ ການຍິງຈະຫຼວດຂອງເກົາຫຼີເໜືອ ໂດຍເວົ້າວ່າ ມັນອາດເຮັດໃຫ້ຄວາມເຄັ່ງຕຶງຢູ່ຂົງເຂດເພີ້ມທະວີຂຶ້ນ ທ່ານ Ban ຮຽກຮ້ອງໃຫ້ເກົາຫຼີເໜືອພິຈາລະນາ ຄືນໃໝ່ກ່ຽວກັບການຕັດສິນໃຈຂອງຕົນ ແລະຍຸຕິທຸກການເຄື່ອນໄຫວ ກ່ຽວກັບໂຄງການລູກສອນໄຟຂີປະນາວຸດ ຈີນ ຊຶ່ງເປັນພັນທະມິດທີ່ສຳຄັນຂອງເກົາຫຼີເໜືອໄດ້ເພີ້ມຄວາມກົດດັນທາງ ດ້ານການທູດຕໍ່ເກົາຫຼີເໜືອ ໂດຍທີ່ທ່ານ Hong Lei ໂຄສົກກະຊວງການ ຕ່າງປະເທດຈີນ ເຕືອນພຽງຢາງວ່າ ໃຫ້ດຳເນີນການດ້ວຍຄວາມຮອບຄອບ ແລະຢ່າໄດ້ເອົາບາດກ້າວເພື່ອເຮັດໃຫ້ສະຖານະການຮ້າຍແຮງຂຶ້ນ